Paytextê Fransa Parîs de bi rayîrraşîyayîşêk tecrîdê serê Rayberê Şarê Kurdî Abdullah Ocalanî û hêrişê dewleta tirkî yê vera Kobanê ameyî protestokerdene.
Çalakwanan polîtîkaya hêrişkare ya dewleta tirkî û bêvengîya welatanê Ewropa protesto kerdî.
Gencan bi wendişê Çarxa Şoreşê û slogananê ‘‘Kobanê do bibo goristanê dewleta tirkî‘‘‚ ‘‘ Erdogano terorîst‘‘ û ‘‘ Bicuyo Rayber Apo‘‘yî bale ante hêrişanê dewleta tirkî ser.
Heto bîn ra çalakwanan da zanayene ke bi heman waştişî no  şeme bajarê Los Angelesî yê Amerîka de do çalakîyêk bêro viraştene û semedê tewrbîyayîşê ci veng da.
